06/10/2016 | Administración LocalMunicipal
Boimorto
Aprobación definitiva modificación Regulamento da residencia e Pai e acordos adoptados polo Pleno da Corporación en sesión de data 29/09/2016

O Pleno do Concello de Boimorto, en sesión plenaria ordinaria o dia 30/06/2016 acordou aprobar a modificación do Regulamento da Residencia artigo 17 así como a modificación do Regulamento do PAI artigo 15, publicado anuncio de ditos acordos en BOP nº 128, de data 07/07/2016, de conformidade co disposto no artigo 49 da Lei 7/1985 de 2 de abril de bases do réxime local sen que no prazo de trinta días hábiles conste presentación de reclamacións nin alegacións, considerando xa ditos acordos de modificación como definitivos procédese á publicación destas modificacións tal e como segue: Artigo 17 do Regulamento de funcionamento da Residencia para persoas maiores do Concello de Boimorto que quedaría redactado como segue. Sobre o servizo médico sanitario. No caso de necesitar internamento dun usuario, a criterio do persoal facultativo correspondente, procederase a avisar á familia para que xestione o ingreso no Centro Hospitalario que corresponda, autorizando a familia á Dirección do Centro a dar orde, en caso urxente, de traslado inmediato en ambulancia directa ó centro hospitalario no que se persoará familia ou persoa representante ou designada polo/a usuario/a ( comunicada á Dirección ) para encargarse do mesmo, sendo responsables estes do acompañamento e xestións pertinentes. Cando non sexa posible dar unha resposta axeitada á doenza do residente, este será trasladado ó centro hospitalario que corresponda. Para o seu traslado será acompañado por algún familiar e no seu defecto por persoa que o/a usuario/a e ou familia designe, non estando previstos acompañamentos con persoal do centro. Se o usuario quedara ingresado nun centro hospitalario, será a familia a encargada da súa atención. No caso de consultas programadas fóra do termo municipal un familiar ou persoa que o usuario desexe, previa comunicación ó centro será quen o acompañe. Mantense de forma gratuíta as xestións e consultas no centro médico sito no termo municipal a realizar se o solicita a familia e /ou usuario/a con acompañamento de persoal do centro. Na Residencia non se pode expedir nin modificar receta algunha polo que serán xestionadas dende a residencia en colaboración co Servizo Galego de Saúde, sempre que a familia non o queira facer directamente, ou así o desexe. O centro non administrará medicación nin modificará a súa posoloxía sen a debida pauta médica. A estes efectos deberase comunicar documentalmente á Residencia tanto a medicación nova como os cambios na súa administración. Garantirase que todos os usuarios reciban polo Servizo Galego de Saúde, a atención médica e os coidados sociosanitarios que precisen, que serán dispensados por profesionais debidamente cualificados. Existirá botiquín debidamente dotado e tutelado por persoa responsable. A Dirección do centro poderá adoptar as decisión de carácter urxente por motivos de saúde, dando conta posteriormente ós familiares, no seu caso, e sendo obrigatorio o seu cumprimento en tanto concurran as causas que as fixeron aconsellables. A administración de medicamentos realizarase baixo prescripción facultativa, non podendo baixo ningún concepto, o usuario alterar as instruccións do médico en canto a medicamentos ou alimentación. Eliminar con modificación no Anexo III, no apartado outros servizos complementarios: o parágrafo “por acompañamento á visita médica con persoal do centro 10€. Se hai uso de transporte municipal 20€”. Artigo 15 da ordenanza nº 16 Regulamento de organización e funcionamento do PAI para que se reflexe “carné de vacinacións actualizado ou das páxinas na libreta sanitaria infantil onde haxa anotacións” (a presentación desta documentación terá carácter voluntario) Asi mesmo o Pleno en sesión ordinaria de 30/06/2016 acordou: Delegar na Deputación provincial da Coruña as seguintes funcións: a. O exercicio das funcións de control financeiro sobre as subvencións pagadas en concorrencia non competitiva. b. A instrución e resolución dos expedientes de reintegro e sancionadores derivados, dos informes do control financeiro que se emitan en virtude da delegación anterior, así como a liquidación e recadación, tanto en período voluntario coma en executivo, dos ingresos de Dereito Público resultantes. Para este efecto, resultarán tamén de aplicación a esta delegación as bases para a prestación de servizos tributarios aos concellos da provincia. O que foi publicado no BOP de data 07/07/2016 nº 128, sen que conste no expediente presentación de alegacións polo que se fai público a consideración de acordo definitivo os efectos oportunos. O Pleno do Concello de Boimorto en sesión ordinaria celebrada en data 29/09/2016 acordou aprobar inicialmente o expediente de modificación de créditos transferencia de créditos 6/2016 expediente que por medio do presente anuncio exponse ó público, polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalos e presentar as reclamacións ou alegacións que estimen pertinentes, de conformidade co disposto nos artigos 169, do RDLex 2/2004, polo que se aproba o texto refundido da lei reguladora das facendas locais, e art.38 e 42 en relación cos artigos 20 e 22 do R. D. 500/1990, do 20 de abril. Na mesma sesión foron aprobadas inicialmente bases para subvencións 2016 ( natalidade, emerxencia social e transporte escolar) o que se fai público tramitando os expedientes, remitindo edicto ó Boletín Oficial da Provincia, a fin de que, de conformidade co disposto no artigo 49. b) da Lei 7/1985 de 2 de abril se proceda á información pública e audiencia ós interesados durante o prazo de trinta días hábiles, que comenzarán a contarse a partir do seguinte ó da devandita publicación, inseríndose copia do edicto no taboleiro de anuncios deste Concello. Boimorto 30 de setembro de 2016 A Alcaldesa: Asdo.-Mª Jesús Novo Gómez